CELEX: 32015R0762
Language: hr
Date: 2015-05-12 00:00:00
Title: Provedbena uredba Komisije (EU) 2015/762 оd 12. svibnja 2015. o odobravanju osnovne tvari kalcijev hidroksid u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

13.5.2015   
               
               
                  HR
               
               
                  Službeni list Europske unije
               
               
                  L 120/6
               
            PROVEDBENA UREDBA KOMISIJE (EU) 2015/762
      оd 12. svibnja 2015.
      o odobravanju osnovne tvari kalcijev hidroksid u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 23. stavak 5. u vezi s njezinim člankom 13. stavkom 2.,
      budući da:
      
                  (1)
               
               
                  U skladu s člankom 23. stavkom 3. Uredbe (EZ) br. 1107/2009 Komisija je 19. rujna 2012. primila zahtjev od subjekta European group of the International Federation of Organic Agriculture Movements (IFOAM) za odobrenje kalcijeva hidroksida kao osnovne tvari. Uz navedeni zahtjev priložene su tražene informacije u skladu s člankom 23. stavkom 3. drugim podstavkom.
               
            
                  (2)
               
               
                  Komisija je od Europske agencije za sigurnost hrane (dalje u tekstu: „Agencija”) zatražila znanstvenu pomoć. Agencija je 16. rujna 2014. (2) Komisiji predstavila tehničko izvješće o dotičnoj tvari. Komisija je 20. ožujka 2015. Stalnom odboru za bilje, životinje, hranu i hranu za životinje predstavila izvješće o pregledu (3) i nacrt ove Uredbe o odobravanju kalcijeva hidroksida.
               
            
                  (3)
               
               
                  Iz dokumentacije koju je dostavio podnositelj zahtjeva i rezultata ispitivanja koja je provela Agencija proizlazi da tvar kalcijev hidroksid ispunjava kriterije za hranu iz članka 2. Uredbe (EZ) br. 178/2002 Europskog parlamenta i Vijeća (4). Osim toga, iako se pretežno ne upotrebljava za zaštitu bilja, predmetna tvar ipak može biti korisna za tu svrhu u sredstvu koje se sastoji od te tvari i vode. Zato je treba smatrati osnovnom tvari.
               
            
                  (4)
               
               
                  Ispitivanja su pokazala kako se za tvar kalcijev hidroksid može očekivati da načelno ispunjava zahtjeve utvrđene člankom 23. Uredbe (EZ) br. 1107/2009, posebno u pogledu uporaba koje su ispitane i iscrpno opisane u Komisijinu izvješću o pregledu. Stoga je primjereno odobriti kalcijev hidroksid kao osnovnu tvar.
               
            
                  (5)
               
               
                  U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeće znanstveno i tehničko znanje, potrebno je međutim uvrstiti određene uvjete za odobrenje, koji su iscrpno opisani u Prilogu I. ovoj Uredbi.
               
            
                  (6)
               
               
                  U skladu s člankom 13. stavkom 4. Uredbe (EZ) br. 1107/2009 Prilog Provedbenoj uredbi Komisije (EU) br. 540/2011 (5) trebalo bi na odgovarajući način izmijeniti.
               
            
                  (7)
               
               
                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU UREDBU:
      Članak 1.
      Odobravanje osnovne tvari
      Tvar kalcijev hidroksid, kako je određena u Prilogu I., odobrava se kao osnovna tvar u skladu s uvjetima utvrđenima u tom Prilogu.
      Članak 2.
      Izmjene Provedbene uredbe (EU) br. 540/2011
      Dio C Priloga Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
      Članak 3.
      Stupanje na snagu i datum primjene
      Ova Uredba stupa na snagu dvadesetog dana od dana objave u Službenom listu Europske unije.
      Primjenjuje se od 1. srpnja 2015.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 12. svibnja 2015.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 309, 24.11.2009., str. 1.
      
      
         (2)  Rezultati savjetovanja s državama članicama i EFSA-om o uporabi osnovne tvari i najnovije informacije o uporabi kalcijeva hidroksida u sredstvima za zaštitu bilja protiv gljivičnih bolesti jezgričavog voća. EFSA supporting publication 2014:EN-655. 63 str.
      
         (3)  http://ec.europa.eu/sanco_pesticides/public/?event=activesubstance.selection&language=EN
      
         (4)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).
      
         (5)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
      
         PRILOG I.
         
                     Uobičajeni naziv, identifikacijski brojevi
                  
                  
                     Kemijski naziv prema IUPAC-u
                  
                  
                     Čistoća (1)
                     
                  
                  
                     Datum odobrenja
                  
                  
                     Posebne odredbe
                  
               
                     Kalcijev hidroksid
                     CAS br. 1305-62-0
                  
                  
                     Kalcijev hidroksid
                  
                  
                     920 g/kg
                     Prehrambena kvaliteta
                     Sljedeće su nečistoće toksikološki značajne i ne smiju prelaziti dolje navedene razine (izraženo u mg/kg suhe tvari):
                     
                                  
                              
                              
                                 barij 300 mg/kg
                              
                           
                                  
                              
                              
                                 fluorid 50 mg/kg
                              
                           
                                  
                              
                              
                                 arsen 3 mg/kg
                              
                           
                                  
                              
                              
                                 olovo 2 mg/kg.
                              
                           
                  
                     1. srpnja 2015.
                  
                  
                     Kalcijev hidroksid mora se upotrebljavati u skladu s posebnim uvjetima uvrštenima u zaključke izvješća o pregledu za kalcij hidroksid (SANCO/10148/2015), a posebno u njegove dodatke I. i II., kako su finalizirani na Stalnom odboru za bilje, životinje, hranu i hranu za životinje 20. ožujka 2015.
                  
               
            (1)  Dodatni podaci o identifikaciji i specifikaciji te načinu uporabe osnovne tvari dostupni su u izvješću o pregledu.
      
      
         PRILOG II.
         U dijelu C Priloga Provedbenoj uredbi (EU) br. 540/2011 dodaje se sljedeći unos:
         
            
                        Broj
                     
                     
                        Uobičajeni naziv, identifikacijski brojevi
                     
                     
                        Kemijski naziv prema IUPAC-u
                     
                     
                        Čistoća (*)
                        
                     
                     
                        Datum odobrenja
                     
                     
                        Posebne odredbe
                     
                  
                        „4
                     
                     
                        Kalcijev hidroksid
                        CAS br. 1305-62-0
                     
                     
                        Kalcijev hidroksid
                     
                     
                        920 g/kg
                        Prehrambena kvaliteta
                        Sljedeće su nečistoće toksikološki značajne i ne smiju prelaziti dolje navedene razine (izraženo u mg/kg suhe tvari):
                        
                                     
                                 
                                 
                                    barij 300 mg/kg
                                 
                              
                                     
                                 
                                 
                                    fluorid 50 mg/kg
                                 
                              
                                     
                                 
                                 
                                    arsen 3 mg/kg
                                 
                              
                                     
                                 
                                 
                                    olovo 2 mg/kg.
                                 
                              
                     
                        1. srpnja 2015.
                     
                     
                        Kalcijev hidroksid mora se upotrebljavati u skladu s posebnim uvjetima uvrštenima u zaključke izvješća o pregledu za kalcij hidroksid (SANCO/10148/2015), a posebno u njegove dodatke I. i II., kako su finalizirani na Stalnom odboru za bilje, životinje, hranu i hranu za životinje 20. ožujka 2015.”
                     
                  
         
            (*)  Dodatni podaci o identifikaciji i specifikaciji te načinu uporabe osnovne tvari dostupni su u izvješću o pregledu.